《闰月九日》
金朝·孟宗献

南崖烘暖贮秋光，胜处相沿釂一觞。俚谚难逢两寒食，闰馀今值小重阳。

头风比似常年愈，菊面浑如去岁黄。老矣欢游定能几，佳时此乐最难忘。

作者简介：开封人，字友之，号虚静居士。世宗大定三年，乡、府、省、御，四试皆第一，时称孟四元。授供奉翰林，改曹王府文学，兼记室参军。工词。迁同知单州军事。丁母忧，哀毁卒。